ยาวหน่อยนะคะ เมื่อหลายวันก่อน เดินที่แดดร้อนแค่ข้ามถนน พอข้ามมาก็หน้ามืด แบบภาพค่อยๆเหลืองคะ เหงื่อไหลท่วมตัว ไม่ถึงกับเป็นลมไป เป็นครั้งแรกในชีวิต พอไปหา เช็คคลื่นหัวใจ บอกว่าหัวใจเต้นเร็วผิดปกติ แต่ตอนตรวจหลังจากที่หน้ามืดได้2ชม. จึงนัดมาตรวจอีกครั้ง พอครั้งนี้มาตรวจคลื่นหัวใจ ผลออกมาว่าเต้นปกติคะ เราก็งง คงคิดว่าตอนนั้นหน้ามืดเลยเป็นละมั้ง ถามอาการ ก็บอกไปว่า วันนั้นเดินผ่านแดดแปปเดียว จึงบอกเกี่ยวกับเรื่อง ที่แน่นหน้าอก จุกมาถึงคอ แน่นแบบที่ว่าต้องสูดลมหายใจให้สุดเพื่อที่จะรู้สึกหายใจได้เต็มปอด เคยหายใจเข้าลึกๆจนปวดร้าวไปถึงช่วงไหล1ข้างที่ติดกับคอด้านหลัง กินข้าวเสร็จก็แน่น ไม่ได้กินเยอะก็รู้สึกจุก จนบางครั้งกินอะไรไม่ได้เลย ใจสั่นเวลาปวดปัสสาวะมากๆละรีบเข้า ใจสั่นเวลาวิ่ง หายใจไม่ทั่วท้อง หายใจติดขัด ตอนนอนทุกวันจะต้องแน่นหน้าอก จนกว่าจะหลับ จะแน่นมากบางวันนอนไม่หลับเลย แน่นมากขึ้นเรื่อยๆ เป็นตั้งแต่จำความได้น่าจะมัธยมต้น ตอนนี่อายุแค่20คะ พยาบาลพูดว่าเป็นตั้งแต่ยังเด็กเลยแต่พอตรวจ ปกติทุกอย่าง เราไม่ได้คิดไปเองใช่ไหมคะ มีการตรวจที่ละเอียดกว่านี้ไหมคะ อยากรู้ว่าเป็นอะไร ก็ตรวจไม่ได้ดีเท่าไหร่ รพ.รัฐคะ อยากหายคะ อึดอัด ใช้ชีวิตลำบากมากคะ แน่นหน้าอกจนนอนไม่หลับเลยคะ ทรมานมากคะ ไม่อยากเป็นแบบนี้เลยคะ
สวัสดีค่ะ สามารถเกิดได้จากหลายสาเหตุ ค่ะ #หากเป็นอาการที่เกิดขึ้นกะทันหัน อาจเกิดจากปัจจัยทางสภาวะแวดล้อม เช่น การออกกำลังกายหรือใช้แรงอย่างหนัก อากาศร้อนหรือเย็น อยู่ที่สูงซึ่งมีความกดอากาศต่ำ อารมณ์ตกใจหรือวิตกกังวล เป็นต้น #ปัจจัยภายในร่างกาย เช่น โรคหอบหืด โรคภูมิแพ้ การติดเชื้อทางระบบหายใจ เยื่อหุ้มปอดผิดปกติ กล้ามเนื้อหัวใจผิดปกติ เป็นต้น #หากเป็นเรื้อรัง อาจมีสาเหตุจาก โรคปอดอุดกั้นเรื้อรัง ความผิดปกติที่เนื้อปอด ภาวะอ้วน การตั้งครรภ์ โรคเกี่ยวกับทางเดินอาหาร เช่น กรดไหลย้อน เป็นต้น **ส่วนอาการใจสั่น : สามารถเกิดได้จากหลายสาเหตุ ได้แก่ การมีไข้ การขาดน้ำ ภาวะซีด ภาวะทางอารมณ์ที่ไม่ปกติ การดื่มชากาแฟแอลกอฮอล์หรือเครื่องดื่มที่มีคาเฟอีน โรคหัวใจบางชนิด. โรคไทรอยด์เป็นพิษ เป็นต้น @กรณีของ อาการแน่นหน้าอกในสถานการณ์ต่างๆอาจเกิดจากสาเหตุแตกต่างกัน จากที่เล่ามา อาการที่เป็นมากช่วงกลางคืน หรือรับประทานแล้วแน่น อาจเป็นไปได้ว่า สาเหตุโรคกรดไหลย้อนหรือโรคกระเพาะอาหารอักเสบ ส่วนในสถานการณ์อื่นๆ อาจเกิดจากสาเหตุอื่นๆตามที่กล่าวข้างต้นค่ะ @สามารถ copy link นี้อ่านเพิ่มเติมได้นะคะ : กรดไหลย้อน